**บันทึกรายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2566 (ครั้งที่ 1 )**

**วันที่ 7 สิงหาคม 2566**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3  4  5  6  7 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นางวิภาภรณ์ นวลสิงห์  นายเนติพันธ์ แจ้งจุล  นายวีระ ชูเกื้อ  นายอำมร คำทอง  นายสมโชติ เพชรจันทร์ | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  เลขานุการสภาฯ  นายก อบต.ปันแต  หัวหน้าสำนักปลัด  ผอ.กองการศึกษาฯ  ผอ. กองช่าง อบต.ปันแต  ผอ.กองคลัง  รองนายก อบต.ปันแต | ถาวร ยอดกลิ่น  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  อรัญ ชูปาน  จุไรวรรณ เพ็งด้วง  ณรงค์ ดีช่วย  สุภาพร สุพิทยพันธ์  -  ปรีชา ขาวสังข์  จำรัส สังข์หนู  วีระศักดิ์ ชูมณีย์  เอกชัย รักปาน  สาโรจน์ บุญเรืองขาว  วิภาภรณ์ นวลสิงห์  เนติพันธ์ แจ้งจุล  วีระ ชูเกื้อ  อำมร คำทอง  สมโชติ เพชรจันทร์ | **ลาประชุม** |

-2-

**เริ่มประชุมเวลา 14.05 น.**

- สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม ประธานฯ กล่าวเปิดสมัยการประชุมสภาองค์การบริหารส่วนตำบลปันแต สมัยสามัญ สมัยที่ 3 ประจำปี พ.ศ. 2566 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธานฯ - ท่านสมาชิกฯ และท่านผู้เข้าร่วมประชุมทุกท่านครับ วันนี้ไม่มีเรื่องสำคัญใดๆ (นายถาวร ยอดกลิ่น) ที่จะแจ้งให้ที่ประชุมรับทราบ นะครับ

ฯลฯ

**ระเบียบวาระที่ 2** - เรื่องรับรองรายงานการประชุม (สมัยสามัญ สมัยที่ 2 ประจำปี

พ.ศ. 2566 ครั้งที่ 1)

ประธานฯ - รายงานการประชุมสภาองค์การบริหารส่วนตำบลปันแต สมัยสามัญ

(นายถาวร ยอดกลิ่น) สมัยที่ 2 ประจำปี พ.ศ. 2566 ที่เจ้าหน้าที่ฝ่ายเลขานุการสภาฯ จัดทำ

และจัดส่งให้ท่านสมาชิกฯ และผู้ที่เกี่ยวข้อง เพื่อทบทวนก่อนจะให้การรับรองในการประชุมครั้งนี้ ทางคณะกรรมการตรวจรายงานการประชุมประจำสภาองค์การบริหารส่วนตำบลปันแต ได้ตรวจสอบแล้วเมื่อวันที่ 1 มิถุนายน 2566 ที่ผ่านมา โอกาสนี้ขอเรียนเชิญท่านประธานกรรมการตรวจรายงานการประชุมสภาฯ คุณจำรัส สังข์หนู ได้รายงานผลการตรวจสอบต่อที่ประชุมสภาฯ เพื่อพิจารณาและให้การรับรองต่อไปนะครับ เรียนเชิญครับ

**ประธานกรรมการตรวจรายงานการประชุมฯ** - เรียนท่านประธานในที่ประชุม และท่านผู้เข้าร่วมประชุมทุกท่านครับ **(นายจำรัส สังข์หนู)** กระผมนายจำรัส สังข์หนู สมาชิกสภาองค์การบริหารส่วนตำบลปันแต

เขตหมู่ที่ 12 ในนามของประธานกรรมการตรวจรายงานการประชุมประจำสภา อบต.ปันแต ขอเรียนทุกท่านในที่ประชุมได้รับทราบและพิจารณา ว่าคณะกรรมการฯ ได้ทำการตรวจสอบการบันทึกรายงานการประชุมสภาฯ สมัยสามัญ สมัยที่ 2 ประจำปี พ.ศ. 2566 ในครั้งการประชุมคณะกรรมการฯ เมื่อวันที่ 1 มิถุนายน 2566 ตั้งแต่เวลา 11.10 น. ถึงเวลา 11.45 น. จากการตรวจทบทวนดูอย่างละเอียดรอบคอบแล้ว คณะกรรมการฯ มีความเห็นพ้องกันอย่างเป็นเอกฉันท์ว่าการบันทึกรายงานการประชุมสภาองค์การบริหารส่วนตำบลปันแต สมัยสามัญ สมัยที่ 2 ประจำปี พ.ศ. 2566 ซึ่งมีการประชุมสภาฯ เพียงครั้งเดียว คือเมื่อวันที่ 15 พฤษภาคม 2566 นั้น ทางเจ้าหน้าที่ฝ่ายเลขานุการสภาฯ ได้ทำการบันทึกรายงานการประชุมไว้ถูกต้องครบถ้วนในประเด็นสำคัญ ๆ ทั้งหมดแล้ว โดยไม่มีการเพิ่มเติมหรือปรับปรุงแก้ไขส่วนใดส่วนหนึ่งแต่อย่างใดครับ

ฯลฯ

ประธานฯ - มีสมาขิกฯ ผู้บริหารฯ หรือผู้ที่เกี่ยวข้องท่านใดจะขอแก้ไขเพิ่มเติม

(นายถาวร ยอดกลิ่น) ประเด็นใดบ้างครับ หากไม่มีการทักท้วง หรือขอแก้ไขปรับปรุงเพิ่มเติมเนื้อหาใดๆ

แล้ว ผมจะขอมติรับรองจากที่ประชุม นะครับ

ฯลฯ

-3-

**มติที่ประชุม** - รับรองด้วยเสียงเอกฉันท์

ระเบียบวาระที่ 3 กระทู้ถาม

- ไม่มี

ระเบียบวาระที่ 4 - เรื่องที่คณะกรรมการที่สภาตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

5.1 ญัตติร่างข้อบัญญัติงบประมาณรายจ่าย ประจำปีงบประมาณ พ.ศ. 2567

วาระแรก (ขั้นรับหลักการ)

ประธานฯ - ญัตตินี้ เป็นญัตติสำคัญสำหรับการประชุมสภาฯ ในสมัยประชุมนี้ ท่าน

(นายถาวร ยอดกลิ่น) สมาชิกฯ ทุกท่านได้รับชุดเอกสารประกอบการพิจารณามาก่อนล่วงหน้าหลายวัน

แล้วนะครับ ก่อนจะได้พิจารณาทบทวนและขอมติจากที่ประชุม ผมขอเรียนเชิญท่านนายกฯ ได้นำเสนอญัตติ รายละเอียดและข้อมูลต่างๆ เพื่อประกอบการพิจารณาลงมติต่อไป ขอเชิญครับ

นายกฯ - เรียนท่านประธานที่เคารพ ท่านสมาชิกฯ และผู้เข้าร่วมประชุมทุกท่าน (นายสาโรจน์ บุญเรืองขาว) ครับ กระผมนายสาโรจน์ บุญเรืองขาว นายกองค์การบริหารส่วนตำบล ขอเสนอ

ญัตตินี้เพื่อที่ประชุมสภาฯ ได้โปรดพิจารณา เนื่องจากบัดนี้ถึงเวลาที่ผู้บริหารขององค์การบริหารส่วนตำบลจะได้เสนอร่างข้อบัญญัติงบประมาณรายจ่ายประจำปีต่อที่ประชุมสภาองค์การบริหารส่วนตำบลอีกครั้งหนึ่ง จึงขอชี้แจงให้ท่านประธานฯ และท่านสมาชิกฯ ทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินงานในปีงบประมาณ พ.ศ. 2567 ดังต่อไปนี้ครับ

**1. สถานะการคลัง**

1.1 งบประมาณรายจ่ายทั่วไป ในปีงบประมาณ พ.ศ. 2566 ณ วันที่ 30 มิถุนายน 2566 องค์การบริหารส่วนตำบลปันแต มีสถานะทางการเงิน ดังนี้ครับ

1.1.1 เงินฝากธนาคาร จำนวน 25,117,943.27 บาท

1.1.2 เงินสะสม จำนวน 10,144,136.71 บาท

1.1.3 เงินทุนสำรองเงินสะสม จำนวน 9,335,643.36 บาท

1.1.4 รายการกันเงินไว้แบบก่อหนี้ผูกพัน และยังไม่ได้เบิกจ่าย จำนวน - โครงการ

รวม - บาท

1.1.5 รายการกันเงินไว้โดยยังไม่ได้ก่อหนี้ผูกพัน จำนวน - โครงการ รวม - บาท

1.2 เงินกู้คงค้าง จำนวน - บาท

**2. การบริหารงบประมาณ ในปีงบประมาณ พ.ศ. 2565**

2.1 รายรับจริง จำนวน 44,956,741.53 บาท ประกอบด้วย

หมวดภาษีอากร จำนวน 399,033.20 บาท

หมวดค่าธรรมเนียมค่าปรับและใบอนุญาต จำนวน 144,833.00 บาท

หมวดรายได้จากทรัพย์สิน จำนวน 85,586.38 บาท

-4-

หมวดรายได้ค่าสาธารณูปโภคและการพาณิชย์ จำนวน 1,164,485.00 บาท

หมวดรายได้เบ็ดเตล็ด จำนวน 1.00 บาท

หมวดรายได้จากทุน จำนวน 12,500.00 บาท

หมวดภาษีจัดสรร จำนวน 19,634,548.36 บาท

หมวดเงินอุดหนุน จำนวน 23,515,754.59 บาท

2.2 เงินอุดหนุนที่รัฐบาลให้โดยระบุวัตถุประสงค์ จำนวน 23,165,060.80 บาท

2.3 รายจ่ายจริง จำนวน 40,034,080.56 บาท ประกอบด้วย

งบกลาง จำนวน 14,842,418.00 บาท ประกอบด้วย

งบบุคลากร จำนวน 13,123,113.00 บาท

งบดำเนินงาน จำนวน 8,183,272.76 บาท

งบลงทุน จำนวน 1,961,362.80 บาท

งบเงินอุดหนุน จำนวน 1,923,914.00 บาท

งบรายจ่ายอื่น จำนวน - บาท

2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์

จำนวน 22,564,000.00 บาท

2.5 มีการจ่ายเงินสะสมเพื่อดำเนินการตามอำนาจหน้าที่ จำนวน 74,752.00 บาท

2.6 รายจ่ายที่จ่ายจากเงินทุนสำรองเงินสะสม จำนวน 664,000.00 บาท

2.7 รายจ่ายที่จ่ายจากเงินกู้ จำนวน - บาท

นายกฯ - ท่านประธานและท่านสมาชิกฯ ครับ สำหรับประมาณการรายรับใน

(นายสาโรจน์ บุญเรืองขาว) ปีงบประมาณ พ.ศ. 2567 ตามรายละเอียดในเอกสารหน้าที่ 3 มีดังนี้ครับ

**รายได้จัดเก็บเอง** ประกอบด้วย

หมวดภาษีอากร รายรับจริงปี 2565 จำนวน 399,033.20 บาท

ประมาณการ ปี 2566 จำนวน 443,000.00 บาท

ประมาณการ ปี 2567 จำนวน 443,000.00 บาท

หมวดค่าธรรมเนียม ค่าปรับและใบอนุญาต รายรับจริงปี 2565

จำนวน 144,833.00 บาท

ประมาณการ ปี 2566 จำนวน 306,500.00 บาท

ประมาณการ ปี 2567 จำนวน 536,500.00 บาท

หมวดรายได้จากทรัพย์สิน รายรับจริงปี 2565 จำนวน 85,586.38 บาท

ประมาณการ ปี 2566 จำนวน 80,000.00 บาท

ประมาณการ ปี 2567 จำนวน 80,000.00 บาท

หมวดรายได้จากสาธารณูปโภคและการพาณิชย์ รายรับจริงปี 2565

จำนวน 1,164,485.00 บาท

ประมาณการ ปี 2566 จำนวน 1,500,000.00 บาท

ประมาณการ ปี 2567 จำนวน 1,500,000.00 บาท

-5-

หมวดรายได้เบ็ดเตล็ด รายรับจริงปี 2565 จำนวน 1.00 บาท

ประมาณการ ปี 2566 จำนวน 200,000.00 บาท

ประมาณการ ปี 2567 จำนวน 5,000.00 บาท

หมวดรายได้จากทุน รายรับจริง ปี 2565 จำนวน 12,500.00 บาท

ประมาณการ ปี 2566 จำนวน 13,000.00 บาท

ประมาณการ ปี 2567 จำนวน 5,000.00 บาท

**รายได้ที่รัฐบาลจัดเก็บและจัดสรรให้องค์กรปกครองส่วนท้องถิ่น ประกอบด้วย**

หมวดภาษีจัดสรร รายรับจริงปี 2565 จำนวน 19,634,548.36 บาท

ประมาณการปี 2566 จำนวน 18,657,500.00 บาท

ประมาณการปี 2567 จำนวน 20,244,100.00 บาท

**รายได้ที่รัฐบาลอุดหนุนให้องค์กรปกครองส่วนท้องถิ่น ประกอบด้วย**

หมวดเงินอุดหนุนทั่วไป รายรับจริงปี 2565 จำนวน 23,515,754.59 บาท

ประมาณการ ปี 2566 จำนวน 23,800,000.00 บาท

ประมาณการ ปี 2567 จำนวน 23,800,000.00 บาท

**สรุปรวม รายรับจริงปี 2565 จำนวน 44,956,741.53 ประมาณการปี 2566 จำนวน 45,000,000 บาท**

**ประมาณการปี 2567 จำนวน 46,613,600.00 บาท**

นายกฯ - ท่านสมาชิกฯ ครับ ในเอกสารประกอบงบประมาณหน้าที่ 4 เป็นคำ

(นายสาโรจน์ บุญเรืองขาว) แถลงงบประมาณประกอบรายจ่าย ประจำปีงบประมามณ พ.ศ. 2567

จำแนกได้ดังนี้ครับ

- งบกลาง จ่ายจริงปี 2565 จำนวน 14,842,418.00 บาท

ประมาณการปี 2566 จำนวน 16,032,422.00 บาท

ประมาณการปี 2567 จำนวน 15,946,278.00 บาท

- งบบุคลากร จ่ายจริงปี 2565 จำนวน 13,123,113.00 บาท

ประมาณการปี 2566 จำนวน 14,768,420.00 บาท

ประมาณการปี 2567 จำนวน 18,435,620.00 บาท

- งบดำเนินงาน จ่ายจริงปี 2565 จำนวน 8,183,272.76 บาท

ประมาณการปี 2566 จำนวน 10,868,658.00 บาท

ประมาณการปี 2567 จำนวน 10,031,502.00 บาท

- งบลงทุน จ่ายจริงปี 2565 จำนวน 1,961,362.80 บาท

ประมาณการปี 2566 จำนวน 1,390,500.00 บาท

ประมาณกา ปี 2567 จำนวน 255,000.00 บาท

- งบเงินอุดหนุน จ่ายจริงปี 2565 จำนวน 1,923,914.00 บาท

ประมาณการปี 2566 จำนวน 1,940,000.00 บาท

ประมาณการปี 2567 จำนวน 1,945,200.00 บาท

-6-

**สรุปรวมรายจ่ายจากงบประมาณ** จ่ายจริงปี 2565 จำนวน 40,034,080.56 บาท

ประมาณการปี 2566 จำนวน 45,000,000.00 บาท

ประมาณการปี 2567 จำนวน 46,613,600.00 บาท

นายกฯ - ประมาณการรายจ่ายประจำปีงบประมาณ พ.ศ. 2567 สามารถจำแนก

(นายสาโรจน์ บุญเรืองขาว) เป็นด้านและแผนงานต่างๆ ได้ดังนี้ครับ

- ด้านบริหารทั่วไป

แผนงานบริหารงานทั่วไป ยอดรวม 13,664,200 บาท

แผนงานการรักษาความสงบภายใน ยอดรวม 350,00 บาท

- ด้านบริการชุมชนและสังคม

แผนงานการศึกษา ยอดรวม 8,218,502 บาท

แผนงานสาธารณสุข ยอดรวม 550,000 บาท

แผนงานเคหะและชุมชน ยอดรวม 4,301,620 บาท

แผนงานสร้างความเข้มแข็งของชุมชน ยอดรวม 230,000 บาท

แผนงานการศาสนา วัฒนธรรมและนันทนาการ

ยอดรวม 540,000 บาท

- ด้านการเศรษฐกิจ

แผนงานอุตสาหกรรมและการโยธา ยอดรวม 513,000 บาท

แผนงานการเกษตร ยอดรวม 990,000 บาท

แผนงานการพาณิชย์ ยอดรวม 1,310,000 บาท

- ด้านการดำเนินงานอื่น

แผนงานงบกลาง ยอดรวม 15,946,278 บาท

**สรุปยอดรวมงบประมาณรายจ่ายทั้งสิ้น** **จำนวน 46,613,600 บาท**

นายกฯ - โดยที่เป็นการสมควรตั้งงบประมาณรายจ่าย ประจำปีงบประมาณ พ.ศ. (นายสาโรจน์ บุญเรืองขาว) 2567 อาศัยอำนาจตามความในพระราชบัญญัติสภาตำบลและองค์การ

บริหารส่วนตำบล พ.ศ. 2537 และแก้ไขเพิ่มเติมถึงฉบับที่ 7 พ.ศ. 2562 มาตรา 87 จึงตราข้อบัญญัติขึ้นไว้โดยความเห็นชอบสภาองค์การบริหารส่วนตำบลปันแตและโดยอนุมัติของนายอำเภอควนขนุน

ข้อ 1 ข้อบัญญัตินี้เรียกว่า ข้อบัญญัติงบประมาณรายจ่ายประจำปีงบประมาณ พ.ศ. 2567

ข้อ 2 ข้อบัญญัตินี้ให้ใช้บังคับตั้งแต่ วันที่ 1 ตุลาคม 2566 เป็นต้นไป

ข้อ 3 งบประมาณรายจ่ายประจำปีงบประมาณ พ.ศ. 2567 เป็นจำนวนรวมทั้งสิ้น 46,613,600 บาท

-7-

ข้อ 4 งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนรวมทั้งสิ้น 46,613,600 บาท โดยแยกรายละเอียดตามแผนงานได้ดังนี้

ฯลฯ

ข้อ 5 งบประมาณรายจ่ายเฉพาะการ จ่ายจากรายได้เป็นจำนวนรวมทั้งสิ้น

* บาท

ข้อ 6 ให้นายกองค์การบริหารส่วนตำบลปันแต ปฏิบัติการเบิกจ่ายเงินงบประมาณที่ได้รับอนุมัติให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น และระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น

ข้อ 7 ให้นายกองค์การบริหารส่วนตำบลปันแต มีหน้าที่รักษาการให้เป็นตามข้อบัญญัตินี้

ประกาศ ณ วันที่ ..................................................................

นายกฯ - ตามที่ผมในฐานะผู้บริหารฯ ได้มอบหมายให้เจ้าหน้าที่จัดทำร่างข้อบัญญัติ(นายสาโรจน์ บุญเรืองขาว) งบประมาณรายจ่ายประจำงบประมาณ พ.ศ. 2567 ให้ท่านสมาชิกฯ

ได้ศึกษาและพิจารณาล่วงหน้า และได้นำเสนอต่อที่ประชุมสภาฯ แล้วเมื่อสักครู่ที่ผ่านมา ผมหวังว่าสมาชิกฯ ทุกท่านคงมีความเข้าใจหลักการ พร้อมทั้งรายละเอียดที่เกี่ยวข้องมากพอสมควรแล้ว และคงจะมีมติรับหลักการแห่งร่างข้อบัญญัติฉบับนี้ เพื่อจะได้พิจารณาดำเนินการต่อไปตามขั้นตอนนะครับ ขอบคุณครับ

ประธานฯ - สำเนาเอกสารร่างงบประมาณรายจ่ายประจำปีงบประมาณ พ.ศ. 2567

(นายถาวร ยอดกลิ่น) สมาชิกฯ ทุกท่านคงได้อ่าน ได้ทำความเข้าใจในเนื้อหามามากพอสมควร

แล้ว ทั้งประมาณการรายรับและประมาณการรายจ่ายประจำปีงบประมาณ

พ.ศ. 2567

- ต่อไปก็จะได้ร่วมกันพิจารณาทบทวนสาระสำคัญพร้อมรายละเอียดการประมาณการรายรับ การประมาณรายจ่าย ขอเริ่มต้นที่เอกสารงบประมาณหน้าที่ 8 นะครับ

ฯลฯ

สมาชิกฯ เรียนท่านประธานฯ ที่เคารพ ท่านสมาชิกฯ ผู้ทรงเกียรติทุกท่านครับ

(นายปรีชา ขาวสังข์) กระผมนายปรีชา ขาวสังข์ สมาชิกฯ เขตหมู่ที่ 11 ในหลักการโดยรวมของ

ร่างข้อบัญญัติงบประมาณรายจ่ายประจำปีงบประมาณ พ.ศ. 2567 ที่เสนอมาโดยฝ่ายบริหาร ผมเห็นด้วย เห็นว่าถูกต้องแล้ว ควรรับหลักการ นะครับ

- ท่านประธานฯ ครับ ที่จริงผมอยากจะให้ความคิดเห็นในประเด็นการกู้เงินเพื่อจัดซื้อรถน้ำอเนกประสงค์ แต่ทราบว่าไม่ได้เป็นประเด็นที่จะพิจารณาในร่างข้อบัญญัติฉบับนี้ จึงขอที่จะใช้โอกาส ในวาระอื่นๆ ต่อไปนะครับ

-8-

ประธานฯ - สมาชิกฯ ท่านอื่น ท่านใดมีข้อสงสัยหรือข้อเสนอแนะใดๆ เพิ่มเติมขอเชิญ(นายถาวร ยอดกลิ่น) อภิปรายนะครับ ผมจะอนุญาตให้ใช้เวลาตามสมควรนะครับ

- ในเมื่อไม่มีสมาชิกฯ ท่านใดประสงค์จะอภิปรายต่อไปในวาระแรกนี้ ผมขอปิดการอภิปรายและจะขอมติขั้นรับหลักการจากที่ประชุมนะครับ

- ขอตรวจนับองค์ประชุมก่อนนะครับ

- มีสมาชิกฯ ครบองค์ประชุมนะครับ ขอมตินะครับ

- สมาชิกฯ ท่านใดเห็นควรรับหลักการแห่งร่างข้อบัญญัติฉบับนี้

โปรดยกมือครับ

- ท่านใดไม่รับหลักการ โปรดยกมือครับ

- ท่านใดงดออกเสียงครับ

ฯลฯ

**มติที่ประชุม** **- รับหลักการ ด้วยคะแนนเสียงดังนี้**

- รับหลักการ จำนวน 11 เสียง

- ไม่รับหลักการ จำนวน - เสียง

- งดออกเสียง จำนวน 1 เสียง

ประธานฯ - ขั้นตอนต่อไป ก่อนที่สภาฯ จะได้พิจารณาร่างข้อบัญญัติงบประมาณ (นายถาวร ยอดกลิ่น) รายจ่ายประจำปี ในวาระที่ 2 ขั้นการแปรญัตติ ผมขอความเห็นจากที่

ประชุมสภาฯ ว่าจะตั้งกรรมการแปรญัตติร่างข้อบัญญัติฉบับนี้ จำนวนกี่ท่านครับ

- ขอเชิญท่านสมาชิกฯ เสนอครับ

สมาชิกฯ - เรียนท่านประธานฯ ที่เคารพ กระผมร้อยตรีวิเชียร พงค์ชนะ สมาชิกฯ

(ร.ต.วิเชียร พงค์ชนะ) หมู่ที่ 3 ขอเสนอให้ตั้งกรรมการแปรญัตติ จำนวน 3 ท่าน ครับ

- ขอผู้รับรองด้วยครับ

ประธานฯ - ครับ มีผู้รับรองถูกต้องนะครับ

(นายถาวร ยอดกลิ่น) - มีสมาชิกฯ จะเสนอเป็นอย่างอื่นไหมครับ

- ไม่มีสมาชิกท่านใดเสนอเป็นอย่างอื่นนะครับ

ฯลฯ

**มติที่ประชุม** **- เห็นชอบให้ตั้งกรรมการแปรญัตติ จำนวน 3 คน**

ประธานฯ กรรมการแปรญัตติ 3 คน ที่จะตั้งขึ้น ท่านสมาชิกฯ เห็นควรให้ใครหรือ(นายถาวร ยอดกลิ่น) สมาชิกฯ ท่านใดเป็นกรรมการบ้าง ขอเชิญเสนอชื่อนะครับ

สมาชิกฯ - เรียนท่านประธานที่เคารพ กระผมนายจำรัส สังข์หนู สมาชิกฯ

(นายจำรัส สังข์หนู) หมู่ที่ 12 ขอเสนอชื่อร้อยตรีวิเชียร พงศ์ชนะ สมาชิกฯ หมู่ที่ 3

เป็นกรรมการ ครับ

-9-

ประธานฯ - ขอผู้รับรองด้วยครับ มีผู้รับรองถูกต้องนะครับ เชิญเสนอชื่อต่อไปครับ

(นายถาวร ยอดกลิ่น)

สมาชิกฯ - ในฐานะสมาชิกสภาฯ ผมขอเสนอชื่อนายสมบัติ ขำนุ้ย เป็นกรรมการแปร(นายโกวิท สงชู) ญัตติ ครับ

ประธานฯ - มีผู้รับรองครบจำนวนนะครับ

(นายถาวร ยอดกลิ่น)

สมาชิกฯ - เรียนท่านประธานที่เคารพครับ กระผมนายปรีชา ขาวสังข์ สมาชิกฯ เขต(นายปรีชา ขาวสังข์) หมู่ที่ 11 ขอเสนอชื่อนายบรรจบ บุญเรืองขาว เป็นกรรมการแปรญัตติร่าง

ข้อบัญญัติฉบับนี้ ครับ

- ขอผู้รับรองด้วยครับ

ประธานฯ - มีผู้รับรองถูกต้องนะครับ ขอเชิญเสนอชื่อต่อไปนะครับ ยังสามารถเสนอ(นายถาวร ยอดกลิ่น) ได้อีกไม่จำกัดจำนวนนะครับ

- ในเมื่อไม่มีการเสนอชื่อสมาชิกฯ ท่านใดเพิ่มเติมต่อไปแล้ว ผมขอปิดการเสนอชื่อนะครับ

- สรุปว่ามีการเสนอชื่อเพียง 3 ท่าน ดังนั้นผู้ถูกเสนอทั้ง 3 ท่านนี้ เป็นกรรมการแปรญัตติโดยไม่ต้องออกเสียงลงคะแนนนะครับ

**มติที่ประชุม** **- เห็นชอบให้ตั้งกรรมการแปรญัตติ จำนวน 3 คน ประกอบด้วย**

**1. ร.ต.วิเชียร พงค์ชนะ 2. นายสมบัติ ขำนุ้ย 3. นายบรรจบ บุญเรืองขาว**

ประธานฯ - ส่วนระยะเวลาในการยื่นเสนอคำขอแปรญัตติ ท่านสมาชิกฯ เห็นว่าควร(นายถาวร ยอดกลิ่น) จะกำหนดอย่างไร ครับ

สมาชิกฯ - ท่านประธานฯ ที่เคารพครับ กระผมเห็นว่าควรใช้เวลาเพียงจำนวน 3 วัน

(นายปรีชา ขาวสังข์) ติดต่อกัน ในวันและเวลาราชการ คือ ตั้งแต่วันที่ 8 ถึงวันที่ 10 สิงหาคม

นี้ครับ

ประธานฯ - มีท่านสมาชิกฯ เห็นเป็นอย่างอื่นบ้างไหมครับ ไม่มีนะครับ

(นายถาวร ยอดกลิ่น) ฯลฯ

**มติที่ประชุม** **- เห็นชอบให้กำหนดวันยื่นเสนอคำขอแปรญัตติ จำนวน 3 วันทำการ**

**ตั้งแต่วันที่ 8 – 10 สิงหาคม 2566**

ประธานฯ - ท่านสมาชิกฯ จะกำหนดให้คณะกรรมการแปรญัตติ ดำเนินการให้แล้ว(นายถาวร ยอดกลิ่น) เสร็จภายในวันไหนครับ

- หากท่านสมาชิกฯไม่ให้ความเห็น ผมจะขอนำปรึกษาว่า ควรจะดำเนินการให้แล้วเสร็จภายในวันที่ 15 สิงหาคม นี้ จะเหมาะสมที่สุดนะครับ

- มีความเห็นแตกต่างไหมครับ

ฯลฯ

-10-

**มติที่ประชุม** **- เห็นชอบให้คณะกรรมการแปรญัตติดำเนินการให้แล้วเสร็จภายในวันที่**

**15 สิงหาคม 2566**

ประธานฯ - ขอความร่วมมือคณะกรรมการแปรญัตติฯ ช่วยดำเนินการให้แล้วเสร็จตาม(นายถาวร ยอดกลิ่น) เวลาที่สภาฯ กำหนดนะครับ

**ระเบียบวาระที่ 6** **เรื่องอื่นๆ**

ผอ.กองคลัง - เรียนท่านประธานฯ ท่านสมาชิกฯ ที่เคารพทุกท่านครับ กระผมนายอำมร

(นายอำมร คำทอง) คำทอง ผู้อำนวยการกองคลัง ขออนุญาตท่านประธานฯ เพื่อนำข้อมูล

นำปัญหา

ต่างๆ เกี่ยวกับการบริหารจัดการกลุ่มผู้ใช้น้ำของโรงสูบน้ำด้วยไฟฟ้า ซึ่งปัจจุบันดำเนินการอยู่ 2 กลุ่ม 2 โรงสูบน้ำ ซึ่งทั้ง 2 แห่งนี้ มีข้อบังคับว่าด้วยการบริหารกิจการสถานีสูบน้ำด้วยไฟฟ้า พ.ศ. 2550 ใช้เป็นแนวทางในการบริหารจัดการกิจการสถานีสูบน้ำด้วยไฟฟ้าที่อยู่ในความรับผิดชอบของ อบต. ในปัจจุบันใช้รูปแบบการบริหารร่วมกันระหว่างองค์การบริหารส่วนตำบลกับกลุ่มผู้ใช้น้ำในพื้นที่ เดิมทีไม่ค่อยมีปัญหามากนัก แต่ระยะหลังๆ มาปรากฎว่าสมาชิกกลุ่มผู้ใช้น้ำโดยเฉพาะของสถานีสูบน้ำด้วยไฟฟ้าบ้านปลายคลอง หมู่ที่ 1 สมาชิกฯ ผู้ใช้น้ำในเขตบริการไม่ให้ความร่วมมือในการชำระค่ากระแสไฟฟ้า ซึ่งมีข้อตกลงว่าให้ชำระค่ากระแสไฟฟ้าให้ล่วงหน้าก่อน ก่อนที่จะสูบน้ำและปล่อยกระจายน้ำให้ใช้ในการทำนาข้าวในแต่ละฤดูกาล ซึ่งปกติจะมีเกษตรกรที่เป็นสมาชิกฯ กลุ่มผู้ใช้น้ำ ใช้น้ำในการทำนาข้าวปีละ 2 ครั้ง มีการแบ่งพื้นที่รับผิดชอบให้กรรมการแต่ละท่านกำกับดูแล ตกลงชำระค่ากระแสไฟฟ้า 100 บาทต่อไร่/ฤดูกาล

- ค่ากระแสไฟฟ้าของสถานีสูบน้ำด้วยไฟฟ้าที่ อบต.ปันแต ต้องจ่ายให้การไฟฟ้าส่วนภูมิภาค ปีละ 1,000,000 กว่าบาท โดยเรียกเก็บจากสมาชิกฯ ผู้ใช้น้ำได้ประมาณ 180,000 บาทต่อปี โดยในระยะหลังนี้ปรากฏว่ามีผู้ที่ค้างชำระค่ากระแสไฟฟ้าดังกล่าวเพิ่มมากขึ้น ลำพังเจ้าหน้าที่ของ อบต. เพียงฝ่ายเดียวคงยากที่จะดำเนินการแก้ไขปัญหาต่างๆ ได้

- จึงได้นำปัญหาดังกล่าวมาเล่าให้ที่ประชุมรับทราบ และช่วยกันคิดหาแนวทางในการแก้ไขปัญหาโดยเร็วต่อไปครับ

สมาชิกฯ - เรียนท่านประธานฯ และท่านสมาชิกฯ ครับ ปัญหาเรื่องการบริหาร (นายโกวิท สงชู) จัดการสถานีสูบน้ำด้วยไฟฟ้า มาในระยะหลังนี้มีมากยิ่งขึ้น ตามข้อมูล

ที่ท่าน ผอ.กองคลัง ชี้แจงไปเมื่อสักครู่ ผมเป็นสมาชิกฯ ในพื้นที่ เคยทำหน้าที่บริหารจัดการสถานีสูบน้ำด้วยไฟฟ้าบ้านปลายคลอง หมู่ที่ 1 มาเป็นเวลานานประมาณ 8 ปีครับ มีอุปสรรคหลายประการในการจัดการ โดยเฉพาะการขึ้นทะเบียนเป็นผู้ใช้น้ำในแต่ละฤดูกาล และการเรียกเก็บค่ากระแสไฟฟ้า เนื่องจากสมาชิกฯ ผู้ใช้น้ำไม่ค่อยมีวินัย ไม่เคารพหลักเกณฑ์ที่กำหนด

- เห็นควรเร่งรัดการดำเนินการให้มีประสิทธิภาพให้มากกว่าที่เป็นอยู่ในปัจจุบันครับ น

ฯลฯ

-11-

สมาชิกฯ - ท่านประธานฯ ที่เคารพครับ ปัญหาในการจัดการด้านค่ากระแสไฟฟ้าของ

(นายปรีชา ขาวสังข์) สถานีสูบน้ำด้วยไฟฟ้า ผมขอเสนอให้ใช้มาตรการที่เด็ดขาดกับผู้ที่เกี่ยวข้อง

โดยเฉพาะสมาชิกฯ กลุ่มผู้ใช้น้ำที่ค้างชำระค่าไฟฟ้า หรือผู้ที่หลีกเลี่ยงไม่แจ้งข้อมูลในทะเบียนผู้ใช้น้ำในแต่ละฤดูกาล หากสมาชิกฯ กลุ่มผู้ใช้น้ำไม่ยอมชำระค่ากระแสไฟฟ้าให้ครบถ้วนก่อนจะดำเนินการสูบน้ำ ทางผู้บริหารสถานีสูบน้ำด้วยไฟฟ้าก็ควรพิจารณาหยุดการบริการของสถานีสูบน้ำไว้ก่อน

ฯลฯ

นายกฯ - เรียนท่านประธานฯ และท่านสมาชิกฯ ที่เคารพครับ ดังที่ทราบแล้วว่า(นายสาโรจน์ บุญเรืองขาว) กิจการสถานีสูบน้ำด้วยไฟฟ้าที่ดำเนินการอยู่เมื่อเปรียบเทียบรายจ่ายกับ

รายได้แล้ว ไม่คุ้มทุนครับ แต่ก็ประโยชน์เกี่ยวเนื่องอื่นๆ ตามมามากพอสมควร เช่น สภาพนิเวศน์ สิ่งแวดล้อม ความชุ่มชื้น พี่น้องเกษตรกรในพื้นที่สามารถใช้ประโยชน์ในการเพาะปลูกพืชอื่นๆ อีกหลายๆชนิด ทำให้มีรายได้อื่นๆ นอกจากการทำนาข้าว โดยฉพาะพื้นที่ที่เกษตรกรทำการปลูกปาล์มน้ำมัน มีน้ำซึมซับอยู่ตลอด ผลผลิตก็ได้ผลดีมาก ดังนั้นเพื่อจะได้รับประโยชน์จากสถานีสูบน้ำได้อย่างเต็มที่ จึงขอให้รณรงค์ สนับสนุน ให้เกษตรกรได้ใช้พื้นที่ในบริเวณดังกล่าวให้ได้รับประโยชน์มากที่สุด

ฯลฯ

ประธานฯ - ท่านสมาชิกฯ ครับ การประชุมเพื่อพิจารณาร่างข้อบัญญัติงบประมาณ(นายถาวร ยอดกลิ่น) รายจ่ายประจำปี ในวาระแรกขั้นรับหลักการเสร็จสิ้นลงนะครับ สำหรับการ

ประชุมเพื่อพิจารณาร่างข้อบัญญัติฉบับนี้ในวาระที่ 2 และวาระที่ 3 ผมจะมีหนังสือนัดหมายประชุมอีกครั้งนะครับ

- ขอเลิกการประชุมสำหรับวันนี้ นะครับ ขอบคุณครับ

**เลิกประชุมเวลา 16.25 น.**



ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต